9 Mei: ‘n Gebed soos ‘n simfonieorkes. - Jan van der Watt - www.bybelkennis.co.za
by Mitch Kalp · Published 09/05/2017 · Updated 09/05/2017
Joh 14:1-31 (fokus 14:1-12)
ŉ Grassnyer en ŉ simfonieorkes maak altwee geluide, maar hulle klink nie dieselfde nie. ŉ Mens kan die verskil duidelik hoor, dis verseker. Op die maat en melodie van die simfonieorkes kan jy wals, dans en sing. Die grassnyer lawaai net.
Gebed kan soos ŉ grassnyer wees. Ons kan bid, maar dit kan net ŉ hinderlike lawaai wees. Ons gebed kan egter ook die simfonieorkes wees wat ons geestelike lewe laat wals en draai en sing. Waar lê die verskil? In ons gehoorsame afhanklikheid van Jesus (14:13-14). Eers moet ‘n mens die regte “note” van God se wil soek. Voor jy bid moet jy eers luister. Dan eers kan jy reg vra. Om in die naam van Jesus te bid beteken eintlik om te bid soos Hy sou gebid het. Daarom moet jy eers sy wil soek. So sal jou lewe en gebed op die ritme van Jesus se wil begin dans en sing. Jou woorde sal sy woorde word, jou hande sy hande, jou liefde sy liefde (14:12,21).
ŉ Grassnyer-gebed is ŉ gebed waarin jy van God “vergeet” en net aan jouself dink. Kies liewer die simfonieorkes-gebed.
by Mitch Kalp · Published 05/07/2017 · Last modified 30/06/2017
by Mitch Kalp · Published 14/11/2017
by Mitch Kalp · Published 30/01/2017 · Last modified 08/12/2016
Laaste 7 Dae: 3,641
Laaste 30 Dae: 10,597
Laaste 365 Dae: 267,391